प्रदेश सरकार ने वर्ष 2015 में सिवाना में महाविद्यालय स्वीकृत किया था। यहां संस्कृत, हिंदी, अंग्रेजी, इतिहास, राजनीति विज्ञान, भूगोल, समाजशास्त्र विषय स्वीकृत कर व्याख्यातों के पद स्वीकृत किए,लेकिन अभी तक एक भी विषय व्याख्याता की स्थायी नियुक्ति नहीं की। शैक्षणिक व्यवस्था पर ही महाविद्यालय संचालित किया जा रहा है। इस शैक्षणिक सत्र में एक माह की व्यवस्था के लिए कालाबेरा, जयपुर से भूगोल के व्याख्याता को नियुक्त किया गया था। 7 सितम्बर एक माह पूरा होने पर उनको यहां से रिलीव कर दिया। हालांकि आयुक्त ने 7 सितम्बर को ब्यावर से समाजशास्त्र व किशनगढ़ से संस्कृत व्याख्याता को यहां लगाया, लेकिन उन्होंने अभी तक कार्य ग्रहण नहीं किया।